8.1 | ## Elektrik cərəyanı

Atası ad günündə Azərə dron hədiyyə etdi. Azər çox sevindi və dronu qutusundan çıxarıb uçurtmaq istədi. Ancaq dron uçmadı. Azər təəssüfləndi və atasına dronun xarab olduğunu dedi. Atası dronun xarab olmadığını, Azərin nəyi isə yaddan çıxardığını dedi. | • Sizcə, Azər nəyi yaddan çıxarmışdı? • Nə üçün bu hissə olmasa, dron uçmaz?
| • Açar sözlər • • elektrik cərəyanı • elektronlar • elektrik dövrəsi

Fəaliyyət-1 | Fənərin yanması üçün nə etmək lazımdır?
|  | Ləvazimat: əl fənəri, iki ədəd batareya.

İşin gedişi 1. Bir batareyadan istifadə etməklə fənərin qapağını bağlayıb onu yandırmağa cəhd edin. 2. İki batareyadan istifadə etməklə fənərin qapağını bağlamadan onu yandırmağa cəhd edin. 3. Fənərin yanmasına nail olun. Müzakirə edin: - 1-ci və 2-ci addımlarda fənər niyə yanmadı? - Fənəri yandırmaq üçün nə etdiniz? |

- Fənər istifadə olunduqda işığının parlaqlığı tədricən azalır və müəyyən müddətdən sonra sönür. Sizcə, bu nə üçün baş verir?
Fənərin enerji mənbəyi batareyadır. Batareyanın kimyəvi enerjisi elektrik enerjisinə çevrilir və lampaya ötürülür. Bu zaman fənərin naqillərindən elektrik cərəyanı keçir.