| Biz rezini daha çox dartdıqda ona daha çox enerji veririk. Bu halda rezinin hərəkət etdirdiyi zərrəciklərin də enerjisi daha çox olur. Fəaliyyətdə də müşahidə etdiyiniz kimi, rezin halqanı daha çox dartıb sərbəst buraxdıqda daha gur səs eşidirik. Səslə ötürülən enerji çox olduqda həmin səs gur səs, az olduqda isə alçaq səs kimi eşidilir. Səsin gurluğu desibel (dB) ilə ifadə olunur. Gurluğu 70 dB-dən çox olan səslər insan sağlamlığı üçün zərərlidir, çünki eşitmə duyğusunun zəifləməsinə səbəb ola bilər. Buna görə də səs gurluğunun yüksək olduğu məkanda uzun müddət qalmaq məsləhət görülmür. Gurluğun yüksək oldugu işlərdə işləyənlər qulaqlarını qorumaq üçün qulaqlıqdan istifadə etməlidirlər. | Bilirsinizmi? Körpə uşaqların ağlama səsi bəzən 120 dB-ə qədər çata bilər. Bu isə təyyarə mühərrikinin səsindən sadəcə 10 dB azdır.