9.2 | ## Səslər bir-birindən necə fərqlənir

Musiqi dərsində zil və bəm səslər haqqında öyrənmisiniz. Bəzi səslər bizi narahat edir, bəziləri xoşumuza gəlir. Bəzən alçaq, bəzən gur səslə danışırıq. • Sizcə, səslər niyə fərqlidir? |
| • Açar sözlər • • tezlik • gur səs • zil səslər • bəm səslər

Fəaliyyət-1 | Səslər bir-birindən nə ilə fərqlənir?
|  | Ləvazimat: üç plastik stəkan, üç fərqli rezin halqa.

İşin gedişi:
1. Rezinlərin hər birini şəkildəki kimi bir plastik stəkanın ətrafına keçirin.
2. Rezinləri eyni məsafəyə çəkib buraxın. Çıxan səsə diqqətlə qulaq asın.
3. Rezinlərdən birini bir daha çəkib buraxın. Çıxan səsə diqqətlə qulaq asın.
4. 3-cü addımdakı rezini əvvəlkindən daha böyük məsafəyə çəkib buraxın.
Çıxan səsə diqqətlə qulaq asın.
5. 4-cü addımı bir neçə fərqli məsafə üçün təkrarlayın.
Müzakirə edin:
- Rezini dartıb buraxdıqda nə üçün səs yaranır?
- Fərqli rezinlərin çıxardıqları səslər bir-birindən fərqlənirmi?
- Rezinin dartıldığı məsafənin artması yaranan səsdə hansı fərqə səbəb olur?