Öyrəndiklərinizi tətbiq edin
Termoqramlar cisimlərin şüalandırdığı istiliyi rənglərlə kodlayaraq göstərən təsvirlərdir.
Şəkildəki termoqrama əsasən suallara cavab verin.
1. Nə üçün üz və boyun hissələrinin temperaturu 35°C-dən çoxdur?
2. Başdakı hansı hissələrin şüalandırdığı istilik daha azdır? Sizcə, bunun səbəbi nədir?
Öyrəndiklərinizi yoxlayın
1. Nə üçün isti ölkələrdə evlər daha çox ağ rəngdə rənglənir?
2. Nə üçün yayda qara rəngli köynək geymək əlverişli deyil?
3. Soyuq havada ocağın yaxınlığında durduqda hava soyuq olsa da, istilik hiss edirik. Bunun səbəbi nədir?
4. 20°C temperaturu olan suyu qızdırdıqda o, 84 kC enerji aldı. Su əvvəlki temperaturuna qədər soyuduqda mühitə nə qədər enerji verər?
5. Yemək sifarişlərini çatdırmaq üçün istifadə olunan alüminium qab yeməyin isti qalmasına necə kömək edir?