Öyrəndiklərinizi tətbiq edin

Bu heyvanların özlərini necə müdafiə etdiklərini və ya digər heyvanın qidası olmaqdan qaçdıqlarını təsvir edin. Bu uyğunlaşmaların mimikriya və ya maskalanma olduğunu müzakirə və təsnif edin. |

Düşün Müzakirə et Paylaş
Mimikriya və maskalanma quruluş, yoxsa davranış uyğunlaşmasıdır? Niyə?
11.3.3. Çoxalmaq üçün uyğunlaşma

Fəaliyyət-3 | Heyvanların müəyyən dövrlərdə çox uca səslər çıxarması nə ilə bağlıdır?

Bəzi erkək heyvanlar çoxalma dövründə çox uzaqlardan eşidilən səslər çıxarır, nəğmə oxuyur və rəqs edir. Bu səsləri eşidən və rəqsləri görən dişi fərdlər onlara tərəf gəlir. - Bu səsin erkək və dişi fərdlər üçün nə kimi əhəmiyyəti var? - Sizcə, canlılar nə üçün çoxalır? |

Heyvanlar nəsillərini davam etdirmək üçün çoxalırlar. Çoxalmaq üçün erkək və dişi fərdlər cütləşməlidir. Diqqətçəkən fərdlərin çoxalma şansları daha yüksək olduğu üçün, adətən, onlarda cəlbedici bədən örtüyü olur. Məsələn, əksər quşların erkək fərdlərinin daha rəngarəng lələk örtüyü olur. Parlaq rəngli erkək fərdlər dişilərin diqqətini daha çox çəkir.

Xoruz Toyuq | Xoruzun toyuqdan daha rəngli lələkləri vardır.
Erkək tovuz quşu dişiləri cəlb etmək üçün quyruq lələklərini göstərir. | Erkək fərd | Dişi fərd