| Siz fəaliyyəti yerinə yetirərkən enerji mənbəyinə əvvəlcə bir lampa birləşdirdiniz. Daha sonra ikinci lampanı birinciyə ardıcıl birləşdirdiniz. Ardıcıl birləşmədə batareyanın enerjisi hər iki lampa tərəfindən bölüşdürüldüyü üçün lampalar tək lampa qədər parlaq işıq saçmır. Həmçinin onları ayrı-ayrılıqda yandırıb söndürməkdə olmur. Lampalardan biri xarab olduqda dövrədə boşluq yarandığı üçün digər lampa da sönür. | Bilirsinizmi? İnsanın sinir sistemi orqanlara hərəkət və ya fəaliyyət üçün komandanı elektrik siqnallarıyla göndərir.

Fəaliyyətin beşinci addımında isə lampaları paralel birləşdirdiniz.
Paralel birləşmədə lampalar enerji mənbəyindən bərabər miqdarda enerji alır. Onlar enerji mənbəyinə müstəqil qoşulduğu üçün lampalardan birini söndürdükdə digəri sönmür. Məsələn, evlərdəki lampalar şəbəkəyə paralel qoşulduğuna görə onları ayrı-ayrılıqda yandırıb söndürmək olur. Lampalardan hər hansı biri sıradan çıxarsa, bu digər lampaların işıq saçmasına mane olmur.
Lampaların ardıcıl və paralel birləşdirildiyi dövrələrdə elektronların hərəkət istiqaməti
Düşün Müzakirə et Paylaş
Lampaları ardıcıl, yoxsa paralel birləşdirdikdə batareyanın enerjisi daha sürətli azalar?
Fikrinizi əsaslandırın.
Öyrəndiklərinizi tətbiq edin
Üç lampanın ardıcıl birləşdirildiyi dövrənin sxemini çəkin.
Öyrəndiklərinizi yoxlayın
1. Aşağıdakı fikirlərin nə üçün doğru və ya yanlış olduğunu izah edin.
a) Eyni mənbəyə ardıcıl qoşulmuş lampalardan keçən cərəyan paralel qoşulmuş lampalardan keçən cərəyanla müqayisədə daha çoxdur.
b) Parallel birləşdirilmiş lampalardan birinin sönməsi digərinə təsir etmir.
c) Cərəyan voltmetrlə ölçülür.
2. Lampa və elektrik motorunun ardıcıl birləşdirildiyi dövrənin sxemini çəkin.