İstiliyin təsiri ilə maddələr bərk haldan maye halına, maye haldan qaz halına keçir. İstilik maddələrdə hal dəyişikliklərindən başqa, cisimlərin ölçülərinin dəyişməsinə də səbəb olur. Bir çox təbiət hadisəsini izah etmək üçün istiliyin cisimlərin ölçülərinə və xassələrinə necə təsir etdiyini bilmək lazımdır.
İstiliyin təsiri ilə maddələrdə və cisimlərdə baş verən dəyişikliklərdən məişətdə və texnologiyada geniş istifadə olunur.
Maddələrin istidən genişlənməsi müxtəlif qəzalara səbəb ola bilər. Yay aylarında istinin təsiri ilə körpülərin genişlənərkən zədələnməməsi üçün genişləndirici birləşmədən istifadə olunur.
Bölmədə öyrənəcəksiniz
• Qızdırılma və soyuma maddəni təşkil edən zərrəciklərin sürətinə təsir edir
• Temperaturları bərabərləşənə qədər cisimlər arasında istilik enerjisinin ötürülməsi baş verir
• Bəzi maddələr istiliyi yaxşı, bəziləri pis keçirir
• İstilik enerjisi istilikkeçirmə, konveksiya və şüalanma üsulları ilə ötürülür
• İstiliyin təsiri ilə baş verən bu dəyişikliklər nə üçün fiziki dəyişikliklərdir?
• Cisimlər soyuduqda onların ölçüləri necə dəyişər?