Öyrəndiklərinizi tətbiq edin
Qrafikə əsasən suallara cavab verin.
a. Atmosferin orta temperaturu son 40 ildə neçə dərəcə artmışdır?
b. Temperaturun artmasının səbəbləri nələrdir?
c. Temperaturun artmasının hansı mənfi təsirləri var?
d. Temperaturun artmasına səbəb olan karbon qazı mövcud olmasa idi, bunun hansı mənfi təsirləri ola bilərdi?
e. Qlobal istiləşməni azaltmaq üçün hansı tədbirlər görülməlidir?
Öyrəndiklərinizi yoxlayın
1. Verilmiş ifadələrdən düzgün olan üç ifadəni seçin. Düzgün olmayan iki ifadədəki səhvləri müəyyən edin.
a. Fotosintez prosesi nəticəsində bitkilər karbon qazı əmələ gətirir.
b. Heyvanlar bitkilərlə qidalandıqda karbon qida zəncirinə daxil olur.
c. İstixana qazları azot və oksigen qazlarıdır.
d. Canlıların tənəffüsü zamanı havaya karbon qazı buraxılır.
e. Yerin orta illik temperaturu getdikcə artır.
2. Sualları cavablandırın.
a. Nə üçün fosil yanacaqların tərkibində karbon var?
b. Hansı fəaliyyətlər nəticəsində atmosferə karbon qazı buraxılır?
3. Qlobal istiləşmənin səbəb olduğu iki problemi seçin.
a. Günlərin qısalması
b. Dənizlərin səviyyəsinin qalxması
c. Atmosferdə karbon qazının azalması
d. Quraqlıqların baş verməsi