Bilirsinizmi? Qütb ayısının bədənini isti saxlayan 10-11 sm dərialtı piy qatı, 3,5-5 sm isə xəz və ya tük örtüyü olur. Onun tük örtüyünün altında qara dərisi Günəşdən gələn istiliyi udmağa kömək edir. | Bəzi heyvanların isə bədənləri sıx tük və ya lələklərlə örtülmüşdür. Tüklərin və lələklərin arasında hava olur. Hava istiliyi pis keçirdiyi üçün bədən temperaturunu sabit saxlamağa kömək edir.

Düşün Müzakirə et Paylaş
Sürünənlər və suda-quruda yaşayanlar niyə soyuq iqlim şəraitində yaşamırlar?
Soyuq qış aylarında lazımi qədər yem tapa bilməyən ayılar dərin qış yuxusuna gedirlər. Bu müddətdə ayılar qətiyyən qidalanmır və su içmirlər. Orqanizmə lazım olan su və enerji ehtiyacı dərialtı piy qatının hesabına təmin edilir.
Heyvanlar qış yuxusuna getdikdə onların nəfəs alması yavaşıyır, ürək döyüntüləri zəifləyir və bədən temperaturu aşağı düşür. Nəticədə bədən istiliyinə və enerjisinə qənaət olunur. Qurbağalar, ilanlar və hətta bəzi həşəratlar da ayılar kimi qış yuxusuna gedərək əlverişsiz şəraiti sükunət halında keçirir. Havaların isinməsi ilə bu canlılar da qış yuxusundan oyanır və normal qidalanmağa başlayırlar.

Bəzi heyvanlar isə qışın gəlməsi ilə daha asan yem tapa bildikləri isti və ya mülayim iqlimi olan ərazilərə köçürlər. Buna miqrasiya deyilir. Məsələn bəzi quşlar soyuqlar düşəndə daha isti yerlərə köçür, havalar istiləşəndə geri qayıdırlar. Soyuq iqlim şaraitində şaxtayadavamlı bitkilər bitir. Şaxtayadavamlı ağacların əksəriyyəti həmişəyaşıldır, onların, adətən, sıx bitməsi istiliyin saxlanılmasına kömək edir. Şam və küknar ağacları kimi soyuq iqlim şəraitinə uyğunlaşmış bitkilərin iynəşəkilli yarpaqları suyun buxarlanmasını azaldaraq bu bitkilərin donmasının qarşısını alır. |

Öyrəndiklərinizi tətbiq edin

Hansı qrafik eyni məməli heyvanın əvvəlcə soyuq, sonra mülayim və daha sonra isti dənizlərdə olduğu zaman bədən temperaturunun ətraf mühit temperaturundan asılılığını ifadə edir? Fikrinizi əsaslandırın. |