7. Şəkillərə əsasən istiliyin ötürülmə üsullarını müəyyən edin.

8. Eyni materialdan hazırlanmış, lakin müxtəlif temperaturlu A, B və C cisimləri bir-birinə toxunur. Bir cisimdən digərinə istiliyin ötürülməsi istiqaməti oxlarla göstərilmişdir. Cisimlərin temperaturları arasında hansı münasibət doğrudur? A) TB>TC>TA B) TB>TA>TC C) TA>TC>TB D) TA>TB>TC 9. Kolbaya buz parçası, buz parçasının üzərinə metal cisim qoyulur. Kolbaya su əlavə edilir və yuxarı hissəsi qızdırılır. Bir müddətdən sonra kolbanın yuxarı hissəsindəki su qaynasa da, buz ərimir. a) Nə üçün bu təcrübədə buz parçasının üzərinə metal cisim qoyuldu? b) Buz parçasının əriməməsinə əsasən suyun istilik keçiriciliyinə dair hansı nəticəyə gəlmək olar? c) Kolbadakı suyu yuxarı hissədən qızdırdıqda nə üçün kolbanın aşağı hissəsində konveksiya müşahidə olunmur? d) Kolba uzun müddət qızdırılsa, buz əriyərmi? |

10. İçərisində hava olan silindr formalı metal cismin səthi tünd qara rəngdədir. Bu cismi boru vasitəsilə içərisində maye olan U şəkilli borunun bir ucuna birləşdirirlər. Silindrin qara rəngli səthinin yaxınlığında lampa yandırılır. Bir müddət sonra şüşə borudakı su bir qolda aşağı enir, digər qolda yuxarı qalxır.
İstiliyin şüalanma ilə ötürülməsinə və cisimlərin istidən genişlənməsinə dair biliklərinizə əsasən baş verən hadisəni izah edin.