Əlimizi yenicə sönmüş ocağa və ya lampaya yaxınlaşdırdıqda istilik hiss etməyimizin səbəbi həmin cisimlərin istilik şüalandırmasıdır. İşıqdan fərqli olaraq istilik şüalarını gözlə görmək mümkün deyil. Bu şüaları xüsusi termal kameralarla qeyd etmək olar.

Heyvanları qaranlıqda müşahidə etmək üçün onların bədənindən yayılan istilik şüalarını qeyd edən termal kameralardan istifadə olunur. |  | Evin divarları istilik şüalandırır. Rənglərin qırmızıya yaxın olduğu hissələrdən şüalandırılan istilik daha çoxdur.

Parlaq səthlər işıq şüalarını yaxşı əks etdirdiyi kimi, istilik şüalarını da yaxşı əks etdirir. Səthi tünd rəngdə olan cisimlər isə istilik şüalarının əksəriyyətini udur, az qismini əks etdirir.
Parlaq səthlər istilik şüalarını əks etdirir, tünd rəngli səthlər isə udur.
Buna görə də yayda asfalt çox isti olur.
Düşün Müzakirə et Paylaş
Zəlzələ dağıntıları altında sağ qalmış, ancaq hərəkət edə və kömək çağıra bilməyən insanları xilas etmək üçün termal kameralardan necə istifadə etmək olar?
Bilirsinizmi?

Təyyarələr Günəş şüalarına çox məruz qaldığı üçün, adətən, ağ rəngə boyanır. Ağ rəng istilik şüalarının böyük hissəsini əks etdirdiyi üçün təyyarələrin səthi və daxili qızmır. |