14.2 | ## Ay və Yerin hərəkəti

Yer kürəsinin təbii peyki var. Bu göy cismi insanların səyahət etdikləri hələlik ilk göy cismidir. Onun Yerdən müşahidə olunan görünüşü daim dəyişir. • Şəkildə hansı göy cisimlərini görürsünüz? • Sizcə, Yerin peykinin insanlar üçün hansı əhəmiyyəti var? |
| • Açar sözlər • • Ayın fazaları • Ay tutulması • qabarma və çəkilmə • ay • il

Fəaliyyət | Ay tutulması necə baş verir?
Ləvazimat: stolüstü lampa, futbol topu, tennis topu. |

İşin gedişi: 1. Lampanı və futbol topunu masanın üzərinə yerləşdirin. 2. Lampanı yandırın və tennis topunu futbol topunun yaxınlığında, topun kölgəsinin düşdüyü hissədə tutun. |

Müzakirə edin:
- Tennis topunun kölgədə qalması üçün lampa, futbol topu və tennis topu necə yerləşdirilməlidir?
- Futbol topunun hansı hissəsindəki qarışqa tennis topunu görməz?
Ay Yer kürəsinin təbii peykidir. O, Yer ətrafında bir ayda, yəni 27 gün 12 saat 43 dəqiqədə tam dövr edir. Ay Yerə yaxın olduğu və səthi Günəş işığını əks etdirdiyi üçün aydın müşahidə olunur.
Müəyyən zamanlarda Ay, Yervə Günəşin qarşılıqlı vəziyyəti Ayın Yerin kölgəsində qalması ilə nəticələnir. Bu zaman Ay tutulması baş verir.