Produsentlər - işıq və ya kimyəvi enerjidən istifadə edərək qlükoza kimi qida maddələri hazırlayan canlı orqanizmlərdir. Redusentlər- ölü heyvan cəsədləri və bitki qalıqları ilə qidalanıb onları produsentlərin mənimsəyə biləcəkləri daha sadə maddələrə parçalayan orqanizmlərdir. Rəqsi hərəkət - cismin təkrarlanan hərəkətidir. Seyrəkləşmə - səsin yayılması zamanı mühitdəki zərrəciklərin bir-birindən uzaqlaşmasıdır. Səs lokasiyası - əks-sədadan istifadə edərək cisimlərin yerini müəyyən etmək və cismə qədər olan məsafəni hesablamaq üsuludur. Sıxlaşma - səsin yayılması zamanı mühitdəki zərrəciklərin bir-birinə yaxınlaşmasıdır. Şüalanma - istilik enerjisinin istilik şüaları vasitəsilə ötürülməsidir. |  | Termal kamera - şüalanma ilə ötürülən istiliyi müxtəlif rəng çalarları ilə kodlayaraq vizuallaşdıran cihazdır. Tezlik - səs mənbəyinin bir saniyədəki rəqsi hərəkətlərinin sayıdır. Ulduz - işıq və istilik enerjisi mənbəyi olan göy cismidir. Uyğunlaşma - canlıların xarici mühit şəraitində sağ qalmasını təmin edən quruluş və funksiyalarının yaşayış mühitinin şərtlərinə və müəyyən həyat tərzinə uyğunlaşmasıdır. Yanacaq - yanarkən istilik və işıq enerjisi verən kimyəvi enerji mənbələridir. Yanma prosesi - istiliyin təsiri ilə maddələrin kimyəvi çevrilməsidir. Yanma üçbucağı - yanma prosesinin baş verməsi üçün lazım olan üç amil - istilik, yanacaq və oksigen qazından ibarətdir. Yaşayış məskəni - orqanizmin bilavasitə və ya dolayı yolla qarşılıqlı əlaqədə olduğu canlı və cansız mühitdir. Yay gündönümü - Şimal yarımkürəsində ən uzun gündüzün və ən qısa gecənin müşahidə edildiyi, Şimal yarımkürəsində yay, Cənub yarımkürəsində qış fəslinin başlaması hadisəsidir. Yaz gecə-gündüz bərabərliyi - 21 mart tarixində Şimal və Cənub yarımkürələrinə bərabər miqdarda Günəş işığının düşməsi və Şimal yarımkürəsində yaz, Cənub yarımkürəsində payızfəslinin başlaması hadisəsidir.