Tasmaniya canavarı | Yunlu mamont | Canlılar yaşayış mühitindəki dəyişikliklərə uyğunlaşa bilmədikdə başqa ərazilərə köç edir və ya məhv olur. Bəzi canlılar, məsələn, bitkilər başqa ərazilərə köçə bilmir. Bəzən dəyişikliklər o qədər geniş əraziləri əhatə edə bilər ki, köçmək üçün heç bir yer qalmaz. Canlılar belə gözlənilməz dəyişikliklərə uyğunlaşa bilmədikdə və ya yeni ərazilərə köçə bilmədikdə onların sayı azalır. Nəticədə bu canlıların nəsli kəsiləcək və ya nəsli kəsilmək təhlükəsi altına düşəcəkdir.

Yunlu mamont, dodo quşu, qılınc dişli pələng və Tasmaniya canavarı kimi nəsli kəsilmiş heyvanların Yer kürəsində artıq heç bir nümayəndəsi qalmamışdır.

Dodo quşu |
| Hazırda bir çox bitki və heyvanın sayı çox azaldığı üçün onların nəsli kəsilmək təhlükəsi var. Bu, əsasən, həddən artıq məhsul yığımı, ovçuluq, meşələrin qırılması və mühiti çirkləndirməsi kimi insanın fəaliyyətləri ilə əlaqəlidir. Bu fəaliyyətlər canlılara birbaşa təsir göstərir və ya onların yaşayış mühitlərinin məhv olmasına səbəb olur. Məsələn, Xəzər suitisi, bezoar keçisi və qayabalığı nəsli kəsilməkdə olan heyvanlardır. Şabalıdyarpaq palıd, zərif meşənovruzu və xarıbülbül nəsli kəsilməkdə olan bitkilərdir.