Su mühitində yaşayan heyvanların əksəriyyəti suyun müqavimətini azaldan və suda daha sürətli hərəkətə kömək edən axıcı uzunsov bədən formasına malikdir. Bu forma, əsasən, bədənin orta hissəsinin geniş, baş və quyruq hissələrinin dar olması ilə seçilir. Bir çox su heyvanlarında xarici bədən hissələrinin mühitə uyğunlaşdığını, xüsusilə də üzmə pərdəsi, üzgəclər və kürəkşəkilli ətrafları müşahidə etmək olar. |

Pinqvinlərin, ördəklərin və qurbağaların ayaq barmaqlarının aralarında üzmə pərdəsi olur. | Balıqların və delfinlərin üzgəcləri var. Əksər balıqlar üzgəclərindən istifadə edərək həm hərəkət edir, həm də bədənlərinin tarazlığını saxlayır. | Tısbağaların və morjların kürəkşəkilli ətrafları, balinaların isə güclü quyruqları var.

Yarasalar, quşların və həşəratların əksəriyyəti uça bilir. Bütün uçan heyvanların güclü qanadları olur. Həşəratlar və yarasaların bədənləri kiçik və yüngül olduğu üçün onlar asanlıqla uça bilir. Quşlarda uçma ilə əlaqədar olaraq xüsusi uyğunlaşmalar yaranıb. Uçan quşların güclü bədən əzələləri onların qanad çalmalarını təmin edir.
İçiboş sümüklər
Möhkəm içiboş sümüklər quşun
kütləsini azaldır və uçmağı asanlaşdırır.
Qanadlar
Əksər quşlarda ön
ətraflar uçmağa kömək
edən güclü qanadlara
çevrilmişdir.
Axıcı bədən forması
Quşların axıcı bədən forması onlara havada
sürətlə hərəkət etməyə kömək edir.
Lələklər
Quşların lələkləri onların
bədənini isti saxlayır və
uçmağa kömək edir.
Kəpənəyin yüngül
bədəni onun
uçmasına kömək edir.
Yarasa güclü qanadlarının köməyi
ilə uça bilən yeganə məməlidir.
Öyrəndiklərinizi tətbiq edin

Şəkildəki heyvan ayaqlarını müqayisə edin. Hər bir ayağın quruluşu ilə yaşayış mühiti arasındakı əlaqəni necə izah etmək olar? |
Qaratoyuq ayağı | Qaz ayağı | Qurbağa ayağı | Dələ ayağı