| Günəş böyük miqdarda istilik və işıq enerjisi şüalandırır və Yer Günəş ətrafında dövr etdiyi üçün həmişə onun səthinə müəyyən miqdarda Günəş enerjisi düşür. Günəş enerji mənbəyi olduğu üçün ulduz adlanan göy cisimləri qrupuna aiddir. Günəşin ətrafında Yer də daxil olmaqla səkkiz planet dövr edir. Bu planetlər Günəşdən uzaqlıqlarına görə Merkuri, Venera, Yer, Mars, Yupiter, Saturn, Uran və Neptundur. Günəşə ən uzaq göy cisimlərindən biri olan Pluton isə cırtdan planet sayılır. Planetlərin bir çoxunun ətrafında onların təbii peykləri dövr edir. Məsələn, Ay Yerin, Fobos və Deymos isə Marsın peykləridir. Saturnun yüzə yaxın peyki var və onlar uzaqdan bütöv halqalar kimi görünür. | Bilirsinizmi? Günəş sistemindəki bütün planetlər və onların peyklərinin kütlələrinin cəmi Günəşin kütləsinin 1%-indən də azdır. Günəşin kütləsi Yerin kütləsindən 333 000 dəfə, Günəş sistemindəki ən böyük planet olan Yupiterin kütləsindən isə 1047 dəfə çoxdur.

Merkuri və Veneranın isə təbii peykləri yoxdur.
Günəş, onun ətrafında dövr edən planetlər, planetlərin ətrafında dövr edən təbii peyklər və cırtdan planetlər Güneş sistemini təşkil edir.
Günəş sistemindəki planetlər
Günəş sistemində asteroid və komet adlanan göy cisimləri də mövcuddur. Günəşin kütləsi çox böyükdür və o, cazibə qüvvəsinin təsiri ilə digər göy cisimlərini öz ətrafında saxlayır. Həmçinin peyklər də cazibə qüvvəsinin təsiri ilə öz planetlərinin ətrafında dövr edir.