11.2 | ## Heyvanlar mühitə necə uyğunlaşır

11.2.1. Hərəkət etmək üçün uyğunlaşma • Sizcə, heyvanların hərəkət etməsi nə üçün vacibdir? • Heyvanlar su mühitində hərəkət və tənəffüs etməyə necə uyğunlaşıblar? | • Açar sözlər • • nəm dəri • qəlsəmələr • tənəffüs dəliyi • burun dəlikləri

Fəaliyyət-1 | Heyvanlar yaşayış məskənlərinə necə uyğunlaşırlar?

İşin gedişi: 1. Səkillərə əsasən tısbağaları müqayisə edin. 2. Eyler-Venn diaqramını dəftərinizə çəkərək bu canlıların oxşar və fərqli əlamətlərini qeyd edin. |

Müzakirə edin:
- Yaşadığı mühitdə hərəkət etmək üçün tısbağa hansı bədən hissələrindən istifadə edir?
- Tısbağaların xarici bədən quruluşu ilə yaşadıqları mühit arasında hansı əlaqə var?
Quruda yaşayan heyvanların bədən hissələri yaşadıqları mühitdə asanlıqla hərəkət etmələri üçün uyğunlaşmışdır. Ayaqları və ya digər bədən üzvlərinin köməyi ilə heyvanlar gəzmək, qaçmaq və ya tullanmaqla hərəkət edir. İlanlar kimi ayaqları olmayan heyvanlar hərəkət edərkən bədəninin digər hissələrindən istifadə edir.
Güclü əzələlər
Kenqurunun əzələli ayaqları ona uzaq məsafələrə tullanmaq imkanı verir.
Hepardın əzələli ayaqları ona sürətli qaçmağa imkan verir.
Quyruq
Kenqurunun uzun və güclü
quyruğu ona tarazlıqda kömək edir.
Hepardın quyruğu qaçarkən
tarazlığı saxlamağa kömək edir.
Xüsusi pulcuqlar
İlanın gövdəsinin alt
tərəfindəki xüsusi
pulcuqlar onun
səthə yapışmasına
və irəliləməsinə
kömək edir.