Məsələn, çölsarmaşığı və lobya sarmaşan, noxud və üzüm isə dırmaşan gövdələri olan bitkilərdir. Balqabaq və çiyələk kimi bəzi bitkilərin gövdələri torpaq səthində yanlara doğru sürünərək yarpaqlarının hər tərəfə yayılmasını təmin edir. Belə gövdələrə sürünən gövdələr deyilir.
Sürünən gövdələr

Balqabaq | Çiyələk

Quruda bitən bitkilər kimi su bitkilərinə də günəş işığı, hava, su və istilik lazımdır. Əksər su bitkiləri daha çox günəş işığı udmaq üçün yaşıl yarpaqlarını və gövdələrini suyun səthindən yuxarıya doğru çıxararaq və ya suyun səthinə yayaraq mühitə uyğunlaşır.

Ciyən | Cil | Su sünbülçiçəyi

Su bitkilərinə suyun səthində və ya suyun dibində rast gəlmək mümkündür. Su sünbülçiçəyinin su səthində qalmasına və üzməsinə kömək edən hava ilə dolu, şişmiş saplağı olur.
Öyrəndiklərinizi tətbiq edin

Bəzi suda üzən bitkilərdə suyun yarpağa hopmasına mane olan tükcük örtüyü olur. Müzakirə: - Sizcə, bu tükcük örtüyü bitkilərin suyun səthində qalmasına necə kömək edir? |