Merkuri, Venera, Yer və Mars bərk süxurlardan təşkil olunduğu üçün Yer tipli planetlər adlanır. Yupiter, Saturn, Uran və Neptun planetləri qazlardan ibarət olduğu üçün onlara qaz nəhəngləri deyilir.

Azərbaycanın "Azersky" peykinin məlumatlarına əsasən hazırlanmış relyef xəritəsi | Təbii peyklərə əlavə olaraq bəzi planetlərin süni peykləri də var. Süni peyklər planetlərin ətrafında dövr edib müxtəlif məlumatları toplaması üçün insanlar tərəfindən göndərilir. Merkuri, Venera və Mars kimi bir neçə planet ətrafında Yerdən göndərilmiş süni peyklər dövr edir. Ən çox süni peyki olan planet isə Yerdir. Yer ətrafında 5000-ə yaxın süni peyk dövr edir. Bu peyklər rabitə, iqlim şəraitinin öyrənilməsi və ərazilərin dəqiqliklə ölçülməsi üçün istifadə olunur. Ölkəmizin kosmosda ikisi rabitə məqsədli, biri isə Yer səthinin müşahidəsini həyata keçirən üç süni peyki var.

Düşün Müzakirə et Paylaş
Hələ qədim zamanlarda insanlar göy cisimlərinin Yerdəki bəzi hadisələrə təsirini müşahidə etmişdilər. Məsələn, qədim misirlilər Nil çayının daşmasına Ayın təsir etdiyini düşünürdülər.
Sizcə, Ay çayların daşmasına təsir edə bilərmi?

| "Kiçik planetlər" də adlandırılan asteroidlərə daha çox Mars və Yupiter planetləri arasında yerləşən "asteroid qurşağı"nda rast gəlinir.