Bilirsinizmi?

Qolfstrim cərəyanı Meksika körfəzindəki suların isinərək Şimali Avropaya tərəf hərəkət etməsi və soyuduqdan sonra geri qayıdıb yenidən isinməsi nəticəsində yaranır. Bu cərəyan Şimali Avropa iqliminin daha mülayim olmasına kömək edir. |

Düşün Müzakirə et Paylaş
Nə üçün havanı soyutmaq məqsədilə istifadə olunan kondisioneri döşəməyə, havanı isitmək üçün istifadə olunan radiatoru tavana yaxın quraşdırmaq əlverişli deyil?
Öyrəndiklərinizi tətbiq edin
Gündüzlər sahildəki torpağın temperaturu suyun temperaturundan daha yüksək olur. Bu zaman torpağın üzərindəki hava daha çox qızır. Gecələr isə dənizin suyu sahildəki torpaqdan daha isti olur və üzərindəki havanı qızdırır. Gecə və gündüz vaxtı torpağın və suyun temperaturlarında yaranan fərq dənizdən sahilə və sahildən dənizə əsən küləklərin yaranmasına necə səbəb olur?
Öyrəndiklərinizi yoxlayın
1. Nə üçün elektrik çaydanlarında qızdırıcı spiral çaydanın aşağı hissəsinə yerləşdirilir?

2. İstiliyin istilikvermə və konveksiya ilə ötürülməsi zamanı zərrəciklərin hərəkətində hansı fərq var? | 3. Əlimizi şamın alovuna yan tərəfdən yaxınlaşdıra bilirik, ancaq alovun yuxarısında tutsaq əlimiz yanar. Səbəbini izah edin. |

4. Aşağıdakı fikirlərdən hansı və ya hansılar yanlışdır? a) 1 maddəsi istilik izolyatorudur. b) 1 maddəsi metal ola bilər. c) 2 maddəsi istiliyi konveksiya ilə ötürür. d) 2 maddəsi metal olmaya bilər. e) Qabdakı mayedə konveksiya axınları yaranır. |