| Atmosferdəki karbon qazının miqdarı (bir milyon hava zərrəciyinə düşən karbon qazı molekullarının sayı) |  | Atmosferin orta temperaturu (°C) |

Qrafiklərdən göründüyü kimi, bəhs edilən dövrdə atmosferdəki karbon qazının miqdarı artdıqca orta temperatur da yüksəlmişdir.
Qlobal istiləşmənin bir çox mənfi təsirləri var.

Antarktidanın böyük buz örtükləri əriyir və dənizin səviyyəsi getdikcə yüksəlir. Nəticədə dəniz sahillərində yerləşən şəhərlərin su altında qalması ehtimalı yaranır. |  | İsti və rütubətli hava ağcaqanaqlar üçün əlverişli şəraitdir. Ağcaqanaqlar artdıqca onların yaydığı malyariya kimi yoluxucu xəstəliklər də artır.

Qlobal istiləşmə iqlim dəyişikliklərinin baş verməsinə səbəb olur. İqlim dəyişikliyi nəticəsində bəzi ərazilər quraqlığa, digərləri leysan yağışlara məruz qala bilər. Quraqlıq və leysan ciddi ərzaq çatışmazlığı ilə nəticələnə bilər.

Tədqiqatlar göstərir ki, qlobal istiləşmənin baş verməsinin əsas səbəbi insan fəaliyyətidir. Zavod və fabriklərin sayının artması, avtomobillərdən istifadənin çoxalması və fosil yanacaqların istifadəsi atmosferdəki karbon qazının miqdarını artırır. Nəticədə bu hallar qlobal istiləşməyə səbəb olur.
Bilirsinizmi?
Sənaye inqilabına qədər atmosferdəki karbon qazının miqdarı sabit idi.
Sənaye inqilabından sonra fosil yanacaqlardan istifadə nəticəsində atmosferdəki karbon qazının miqdarı tədricən artmağa başladı.