## Ümumiləşdirici tapşırıqlar

1. Fosil yanacaqların yaranmasından istifadə olunmasına qədərki mərhələləri ardıcıllıqla sıralayın.

| Lil və qumla örtülən qalıqlar milyon illər boyu fosil yanacaqlara çevrilir.

| Zaman keçdikcə bitki və heyvan qalıqları qum və lil təbəqələri ilə örtülür.

| Məhv olmuş bitkilər və heyvanlar suyun dibində toplanır.

| İnsanlar fosil yanacaqları yerin dərin qatlarından çıxararaq müxtəlif məqsədlər üçün istifadə edirlər.

| Dəniz və okeanlarda bitkilər və heyvanlar məhv olur.

2. Leyla, Arif, Nigar va Nicat dörd ədəd eyni böyüklükdə şamı yandırıb üzərini eyni anda müxtəlif ölçülü balonlarla örtdülər.
a) Şam yanarkən yanma prosesi üçün zəruri olan üç amili müəyyən edin.
b) Sizcə, hansı şam daha tez, hansı gec sönəcək? Cavabınızı əsaslandırın.
c) Şam yanarkən balonların daxilindəki havanın tərkibindəki hansı qazın miqdarı azalacaq, hansı qazın miqdarı artacaq? Cavabınızı əsaslandırın.