8.3 | ## Keçiricilər və dielektriklər

Naqillər metaldan hazırlanır, üzəri isə plastik materialla örtülür. • Bunun səbəbi nədir? |
| • Açar sözlər • • keçirici • dielektrik • izolyasiya

Fəaliyyət-1 | Bütün materiallar elektrik cərəyanını keçirirmi?
|  | Ləvazimat: batareya, lampa, birləşdirici naqillər, açar, metal qaşıq, metal dəftərxana sancağı, alüminium folqa, plastik qaşıq, pozan, kağız parçası.

İşin gedişi:
1. Şəkildəki kimi dövrə qurun və cədvəli dəftərinizə çəkin.
2. Verilən materialları növbə ilə naqillərin uclarına toxunduraraq
dövrəni tamamlayın və lampanın yanıb-yanmadığını yoxlayın.
3. Müşahidələrinizi cədvəldə qeyd edin.

| Metal qaşıq | Metal sancaq | Kağız parçası | Alüminium folqa | Plastik qaşıq | Pozan

Lampa yanır/yanmır |  |  |  |  |  |

Müzakirə edin:
- Hansı materiallar cərəyanı keçirir, hansılar keçirmir?
- Buradan materiallara dair hansı nəticəyə gəlmək olar?
- Elektrik avadanlıqlarında naqillərin üzərinin plastik materialla örtülməsini necə izah edərsiniz?