Bilirsinizmi? Qışda Addaks antilopunun bədənini tünd boz-qəhvəyi rəngli tük örtür. Tünd rəng istiliyi daha çox udur və antilopun bədənini isti saxlayır. Yayda isə tük örtüyü ağ rənglə əvəz olunur. Daha açıq rəng Günəşin istiliyini əks etdirməyə kömək edir, bu isə heyvanın bədənini sərin saxlamağa imkan verir.
Addaks antilopu qış mövsümündə | Addaks antilopu yay mövsümündə
| Onların bəzilərinin yarpaqları çox vaxt kiçik və qalın olur, səthində mum örtüyü, tükcüklər əmələ gəlir. Zirinc kimi bəzi bitkilərin yarpaqları tikanlara çevrilir.

| Səhrada yaşamaq üçün uyğunlaşmış kaktus bitkisinin qalın, şirəli və ətli gövdəsindəki su ehtiyatı quraqlıq mövsümündə bitkini qurumaqdan qoruyur. Su buxarlanmasını azaltmaq üçün onların yarpaqlarının sahəsi kiçilərək tikana çevrilmişdir. Tikanlar həm də kaktusları heyvanlar tərəfindən yeyilməkdən qoruyur. Kaktuslar geniş bir ərazidən su toplaya bilən şaxələnmiş köklərə malikdir.

Öyrəndiklərinizi tətbiq edin
Şəkilləri nəzərdən keçirin. Bitkilərdə mövsümi dəyişikliklərlə əlaqədar uyğunlaşmaları təsvir edin.
Müzakirə edin:
- Ağacların yarpaqlarının rəngi nə zaman dəyişir?
- Bu zaman hava şəraitində hansı dəyişikliklər baş verir?
- Yarpaqlardakı dəyişikliklər ağacın mövsümi dəyişikliklərə uyğunlaşmasına necə kömək edir?
Öyrəndiklərinizi yoxlayın

1. Sizcə, miqrasiya və qış yuxusu arasında hansı oxşarlıq var?
2. Miqrasiyaya hansı amillər səbəb olur?
3. Heyvanlar həddindən artıq isti və soyuq hava şəraitinə necə uyğunlaşırlar?
4. İsti və soyuq mühitdə bitən bitkilərin suya qənaət etməsinə imkan verən uyğunlaşma hansıdır?