Qida zənciri və qida şəbəkəsi
müəyyən mühitindəki qida əlaqələrinin daha dəqiq təsviridir, çünki heyvanların əksəriyyəti birdən çox canlı ilə qidalanır. Qida şəbəkələri qidada olan və həyat fəaliyyəti üçün lazım olan enerjinin bir canlıdan digərinə necə ötürüldüyünü göstərir.
Eşşəkarıları bal arılarının yırtıcıları hesab olunur. Tək bir Yaponiya eşşəkarısı bir dəqiqədə qırx bal arısını öldürə bilir, 30 fərddən ibarət bir qrup isə dörd saatdan az bir müddətə 30 000 bal arısı olan yuvanı məhv edə bilir. Çiçəkli bitkilərin tozlayıcı həşəratlarından olan bal arılarının məhvi bitkilərin çoxalmasına təsir edəcək. Bu isə yaşıl bitkilərin və qida zəncirinin sonrakı halqalarını təşkil edən heyvanların sayının dəyişməsinə səbəb ola bilər.
Bölmədə öyrənəcəksiniz
• Müəyyən yaşayış mühitində canlılardan biri digərinin qidasını təşkil edir
• Bir-biri ilə qarşılıqlı qida əlaqələri olan canlılar qida zənciri əmələ gətirir
• Qida şəbəkəsi bütün qida zəncirlərinin bir-biri ilə necə əlaqəli olduğunu göstərir
• Canlıların fəaliyyəti üçün sərf etdikləri enerji qida zəncirləri və qida şəbəkəsi vasitəsilə ötürülür
• Eyni yaşayış mühitində yaşayan bütün orqanizmlərin qidalanma əlaqələrini necə göstərə bilərik?
• Bir çox canlı müxtəlif qida zəncirlərində mövcud ola bilər. Bu qida zəncirlərini birləşdirə bilərikmi?