3. Cədvəli dəftərinizə çəkin. Növbə ilə stəkana bir, iki və üç qaşıq duz əlavə edib qarışdırın. Hər dəfə suyu qarışdırdıqdan sonra lampanın yanıb-yanmadığını, əgər yanırsa, parlaqlığını müşahidə edib cədvəldə müvafiq qeydlər aparın.

| Qaynadılmış su | 1 qaşıq duz əlavə etdikdə | 2 qaşıq duz əlavə etdikdə | 3 qaşıq duz əlavə etdikdə

Lampa yanır/yanmır |  |  |  |

Müzakirə edin:
- Qaynadılmış su keçiricidir, yoxsa dielektrik?
- Suya duz əlavə olunduqda onun keçiriciliyi necə dəyişdi? Bunun səbəbi nə ola bilər?
Qaynadılmış su dielektrik olduğu üçün cərəyanı keçirmir. Duz suda həll olunduqda müsbət və mənfi yüklü zərrəciklərə ayrılır, beləliklə suya yüklü zərrəciklər əlavə olunur. Buna görə də duzlu su elektrik cərəyanını keçirir.
Bilirsinizmi?

Karandaşların içindəki qrafit metal olmasa da, elektrik keçiricisidir. |