Beləliklə, qidalanma vaxtı enerji bir canlıdan onunla qidalanan digər canlıya keçdiyi zaman hər səviyyədə enerji itkisi baş verir.
Qida zəncirinin müxtəlif səviyyələrindəki ayrı-ayrı canlıların bir-biri ilə necə əlaqəli olduğunu göstərən təsvir ekoloji piramida adlanır. Ekoloji piramidaya əsasən qida zəncirində və qida şəbəkəsində bir canlıdan digərinə ötürülən enerjinin miqdarının sonrakı səviyyələrə keçdikcə azaldığını görmək olar.
Quru
ekosisteminin
ekoloji
piramidası
Su
ekosisteminin
ekoloji
piramidası
Düşün Müzakirə et Paylaş
Ərazidəki qida ehtiyatları azalarsa, ekosistemdəki canlıların sayı necə dəyişər?
Öyrəndiklərinizi tətbiq edin
Qida zəncirində bir səviyyədən digərinə ötürülən enerjinin faizini aşağıdakı düsturla hesablamaq olar:
növbəti səviyyəyə ötürülən enerji
ümumi enerji • 100%
Cədvəldəki məlumatlardan istifadə edərək produsentdən ilkin və ikinci konsumentə ötürülən enerjinin faizini hesablayın.

Canlı | Ötürülən enerji (coul ilə)
Canavar (ikinci konsument) | 120 000
Qoyun (ilkin konsument) | 1 000 000
Ot (produsent) | 10 000 000

Öyrəndiklərinizi yoxlayın
1. Nə üçün qida zəncirinin hər səviyyəsində bir qədər enerji itirilir?
2. Nə üçün ekosistemdə iri ətyeyən canlılar bitkiyeyən canlılardan və ya produsentlərdən daha az olur?