Düşün Müzakirə et Paylaş
Soyuq iqlimdə yaşayan və qışda isti yerlərə köçməyən bəzi ağacdələn və bayquşlar qışda sağ qalmaq üçün müəyyən uyğunlaşmalara malikdirlər. Onlar payızda yeni lələklər çıxarır və ya qışda bədən temperaturlarını mühitin temperaturuna qədər azaldırlar. Bu uyğunlaşmaların quşları şaxtadan necə qoruduğunu izah edin.
Öyrəndiklərinizi tətbiq edin

Suyun temperaturu 45°C idi. Suyun içərisinə metal cisim atdıqdan bir qədər sonra su ilə cisim arasında istilik tarazlığı yarandı. Suyun əvvəlki və sonrakı temperaturları şəkildə göstərilmişdir. a. Bu prosesdə istilik cisimdən suya, yoxsa sudan cismə ötürüldü? b. Cismin temperaturu neçə dərəcə oldu? c. Cismin və suyun zərrəciklərinin təmasdan əvvəl və sonrakı kinetik enerjilərini müqayisə edin. |

d. Suya atılmazdan əvvəl, suda olarkən və sudan çıxarıldıqdan bir müddət sonra cismin sıxlıqlarını müqayisə edin.
Öyrəndiklərinizi yoxlayın
1. Hansı maddədən istilik izolyatoru kimi istifadə etmək olmaz?
a) yun b) taxta c) dəmir d) plastik
2. Verilmiş sözlərdən istifadə etməklə cümlələri tamamlayın.
selsi dərəcə, istilik tarazlığı, termometr, coul, bədən
İstilik, vahidi___ olan enerji növüdür. Məişətdə istifadə etdiyimiz termometrin bölgüləri____ilə göstərilir. Termometrlə temperaturumuzu ölçərkən ___enerjinin bir qismini____ verir. Nəticədə bədən və___arasında____yaranır.

3. Tikinti zamanı istilik izolyatorundan istifadənin hansı əhəmiyyəti var? |  | 4. Hansı halda cisimlər arasında istilik ötürülməsi baş verər?