13.3 | ## Təbiətdə karbon dövranı

Təbiətdə bir çox maddənin dövranı baş verir. Məsələn, suyun təbiətdə dövranı ilə tanış olmusunuz. Bu dövran nəticəsində təbiətdə suyun miqdarı sabit qalır. Tədqiqatlar göstərir ki, insanlar fosil yanacaqlardan istifadə etməyə başladıqları dövrə qədərki müddətdə atmosferdəki karbon qazının miqdarı dəyişməmişdi. | • Bunun səbəbini necə izah etmək olar?
| • Açar sözlər • • karbon dövranı • fotosintez • tənəffüs

Fəaliyyət-1 | Təbiətdə karbon necə dövr edir?
Şəkildəki sxemdə karbonun təbiətdə dövranı təqdim olunmuşdur. Müzakirə edin: -Təbiətdə karbonun dövranı hansı mərhələlərdən ibarətdir? - Fotosintez və tənəffüs proseslərinin karbon dövranında hansı rolu var? |  |

Yer kürəsi atmosfer adlanan hava təbəqəsi ilə əhatə olunub. Bu hava təbəqəsi olmasa, canlılar mövcud ola bilməz. Hava müxtəlif qazlardan ibarət qarışıqdır, tərkibində azot və oksigen üstünlük təşkil edir. Havadakı digər qazların (karbon qazı, su buxarı və s.) miqdarı çox azdır.
MARS YER
Düşün Müzakirə et Paylaş

Şəkildə Yeri və Marsı əhatə edən qaz təbəqələrinin tərkibi göstərilib. Bu planetlərin atmosferləri arasında hansı fərqlər var? Sizcə, Marsda canlıların yaşaya bilmələri üçün hansı səbəbdən ora əvvəlcə yaşıl bitkilər göndərilməlidir? |