Qaynadılmış suya daha çox duz əlavə edib qarışdırdıqda suda yüklü zərrəciklərin miqdarı çoxalır və məhlulun keçiriciliyi artır Əllərimizi yuduğumuz kran suyunun tərkibində həll olmuş müxtəlif duzlar var. Həmçinin insan tərlədikdə bədənindən su ilə birlikdə duz da ifraz olunur. Buna görə də yaş və ya nəm əllərlə elektrik avadanlıqlarına toxunmaq olmaz.
Öyrəndiklərinizi tətbiq edin
Aşağıdakı təhlükəsizlik qaydalarını oxuyun və onları əsaslandırın.
1. Elektrik yuvasına hər hansı əşya daxil etmək olmaz.
2. Naqillərə əllə toxunmaq olmaz. Yerdə izolyasiya örtüyü olmayan, açıq naqil və ya kabel gördükdə dərhal böyüklərə xəbər vermək lazımdır.
3. Nəm və yaş əllərlə elektrik avadanlıqlarına toxunmaq olmaz. Duşda və ya hovuzda elektrik avadanlıqlarından istifadə etmək təhlükəlidir.
4. Elektrik təhlükəsi olan ərazilərdə gəzmək olmaz. Yaxınlığında elektrik kabeli olan ağaclara dırmaşmaq olmaz. Elektrik kabellərinin yaxınlığında çərpələng uçurtmaq təhlükəlidir.
5. Elektrik cərəyanına məruz qalmış şəxsə əllə toxunmaq olmaz. Onu taxta və ya plastik kimi dielektrikdən hazırlanmış bir əşya ilə elektrik mənbəyindən uzaqlaşdırmaqla xilas etmək lazımdır.
Öyrəndiklərinizi yoxlayın
1. Keçiricilərə üç nümunə göstərin.
2. Dielektriklərə üç nümunə göstərin.
3. Nə üçün kəlbətinlərin dəstək və ağız hissəsi metaldan hazırlanır, dəstək hissəsinin üstü isə plastik materialla örtülür?
4. Su hansı halda keçirici, hansı halda dielektrikdir?