11.1 | ## Uyğunlaşma nədir

11.1.1. Yaşayış məskəni

Sinifdə şagirdlər bir qrup dovşanın isti cənub iqlimindən soyuq şimal iqliminə köçürülməsini müzakirə edirlər. Azər: "Məncə, bütün dovşanlar yeni yaşayış mühitinə uyğunlaşacaqlar". Lalə: "Düşünürəm ki, dovşanların hamısı olmasa da, əksəriyyəti bu dəyişikliyə uyğunlaşacaq". Tural: "Məncə, dovşanların heç biri yeni yaşayış mühitində sağ qalmayacaq".
| • Sizcə, şagirdlərdən hansı haqlıdır? Nə üçün?
| • Açar sözlər • • yaşayış mühiti • uyğunlaşma • abiotik amil • biotik amil

Fəaliyyət-1 | Canlılar hansı mühitdə yaşayır?

İşin gedişi: • Şəkildə bəzi yaşayış mühitləri təsvir olunub. Cədvəli dəftərinizə çəkin. Şəkillərə əsasən canlıların yaşadıqları mühit və şərait haqqında məlumatları cədvəldə yazın.
Canlı | Yaşadığı mühit | Yaşadığı mühit şəraiti
Müzakirə edin: - Heyvanlar və bitkilər şəkildə hansı xüsusiyyətlərinə görə qruplaşdırılıb? Bir şəraitə uyğunlaşan heyvan və ya bitki başqa şəraitdə yaşaya bilərmi? |