Zəhərli ağac qurbağası kimi heyvanların bədəni parlaq rəngli olur və digər canlıları zəhərli olduqları barədə xəbərdar edir.
Bəzi heyvanlar yırtıcılar tərəfindən asanlıqla görünmürlər. Məsələn, çubuq böcəyi, yarpaq həşəratı, güvə və buqələmun kimi heyvanlar mühitə uyğun maskalanır. Nəticədə bu canlılarda bədən rəngi və forması mühitin rənginə və formasına oxşayır.

Yarpaq böcəyi öz formasından və rəngindən istifadə edərək yaşadığı mühitə uyğunlaşır. | Tozağacı qarışcası kəpənəyi öz rəngindən istifadə edərək yaşadığı mühitə uyğunlaşır. | Sirfid milçəyi Bal arısı

Bəzi heyvanlar başqa bir canlı kimi görünmək, səs çıxarmaq, qoxumaq və ya hərəkət etməklə özlərini yırtıcılardan qoruyurlar. Bu uyğunlaşma mimikriya adlanır. Məsələn, sirfid milçəyi bal arısına bənzəyir. Quşlar sancılmaqdan qorxduqları üçün bal arılarından qaçırlar. Nəticədə quşlar bu milçəyi yeməkdən çəkinir.
Bəzi heyvanlar özlərini olduğundan daha böyük və daha təhlükəli kimi göstərərək yırtıcılardan qorunurlar.

|  | Plaşlı kərtənkələ daha böyük görünməyə çalışdıqda onun çənəsinin altındakı dəri qabarır və bədənindəki çıxıntılar aydın nəzərə çarpır.