Ən az yağıntı isə Qobustan ərazisinə və Abşeronun cənubundakı Ələt, Puta və Şubanı məntəqələrinə (150-200 mm-dən az) düşür.
Bilirsinizmi? Yer kürəsinin Şimal və Cənub qütblərində fəsillərin dəyişməsi müşahidə edilmir. Yerin bu hissələrində gecənin və gündüzün uzunluğu 6 aya bərabərdir. Qütblərdə Günəş ildə bir dəfə çıxır və bir dəfə batır. Belə ərazilərdə yaşayan insanların rejimi digər ərazilərdə yaşayanların gündəlik rejimindən fərqlidir.
Öyrəndiklərinizi tətbiq edin
İlboyu Yerin müxtəlif ərazilərinə düşən Günəş enerjisinin miqdarı dəyişir. Bu hadisənin fəsillərin yaranmasındakı rolunu izah edin.
Öyrəndiklərinizi yoxlayın
1. Cənub yarımkürəsində yaz və yay fəsilləri hansı tarixlərdə başlayır? 2. Azərbaycanda ən çox yağıntı hara düşür? 3. Azərbaycanda ən çox və ən az orta illik yağıntı hansı məntəqələrə düşür?