12.1 | ## Canlılar bir-birindən necə asılıdır

12.1.1. Qida zəncirləri

• Ot, dovşan və vaşaq arasında hansı qida əlaqəsi var? • Sizcə, dovşan və vaşaq həmişə eyni qida ilə qidalanır? • İstənilən bir yaşayış mühitindəki canlılar arasında hansı qida əlaqələri var? | • Açar sözlər • • qida zənciri • ekosistem • qida şəbəkəsi • redusent

Fəaliyyət-1 | Canlıların qida zəncirində hansı rolu var?
İşin gedişi: 1. Rəsm kağızını üç sütuna ayırın və onları I, II və III səviyyə adlandırın. 2. Aşağıdakı canlıların adlarını qeyd kağızlarına yazın.
Produsentlər | Bitkiyeyənlər | Ətyeyənlər
su bitkiləri | çəyirtkə | canavar
giləmeyvəli bitkilər | maral | susamuru
kollar | burunduq | şahin
ot | dələ | qaratoyuq
palıd ağacı | balıq | bayquş
|  | Ləvazimat: yapışqanlı qeyd kağızları, rəsm kağızı, yapışqan.

3. Canlıların adları yazılan kağızları uyğun sütunlara yapışdıraraq beş qida zənciri qurun.
Müzakirə edin:
- Hazırladığınız qida zəncirlərini sinif yoldaşınızın hazırladıqları ilə müqayisə edin.
- Qida zəncirləri arasında hansı fərqlər var? Sizcə, bunun səbəbi nədir?
- Bütün qida zəncirlərinin ortaq xüsusiyyəti nədir?

| Qida zəncirləri canlılar arasındakı qida əlaqələri haqqında məlumat verir. Qida zəncirlərinin əksəriyyəti fotosintez edən bitkilərlə başlayır. Deməli, Günəş ekosistemlər üçün əsas enerji mənbəyidir. Ekosistemə müəyyən ərazidə yaşadığı mühitlə və bir-biri ilə qarşılıqlı əlaqədə olan bütün canlılar daxildir.