Artıq oksigen təmin olunmadığı üçün yanma prosesi dayanır və ocaq sönür. Siz fəaliyyət zamanı şamı söndürmək üçün çay sodasının mətbəx sirkəsi ilə qarışdırılması nəticəsində alınan karbon qazından istifadə etdiniz. Hazırda yanğına yaxınlaşmadan onu söndürmək üçün karbon qazı doldurulmuş balaca yanğınsöndürmə toplarından da istifadə olunur.
Öyrəndiklərinizi tətbiq edin
1. Qabın içərisinə şam qoyulur və yandırılır.

a. Daha sonra qaba müəyyən miqdar su əlavə edilir. Əlavə edilən su şamı söndürərmi? |
b. Şamın üzərinə stəkan qoyduqdan bir müddət sonra şam sönür. Sizcə, bunun səbəbi nədir? |

2. Bəzi bina və anbarların yaxınlığına qum topaları, bel və vedrə qoyulur. Onlardan hansı məqsədlə istifadə olunur?
Öyrəndiklərinizi yoxlayın
1. Yanma prosesinin baş verməsi üçün hansı amillər lazımdır?
2. Havasız şəraitdə yüksək temperaturda yanacağın yanması baş verə bilərmi? Cavabınızı izah edin.
3. Yanğını söndürmək üçün hansı üsullardan istifadə olunur?