İkimetallı çubuq - istilikdən genişlənmə nisbəti fərqli olan iki metaldan hazırlanan, yanğın xəbərdarlıq dövrələrində və bəzi termometrlərdə istifadə olunan çubuqdur. İl - Yerin Günəş ətrafında tam dövrünü başa vurma müddətidir. İstixana effekti - müxtəlif qazların Günəş şüalarını udması nəticəsində Yer səthinin isinməsi prosesidir. İstixana qazları - qlobal istiləşməyə səbəb olan metan və karbon qazı kimi qazlardır. İstilik enerjisinin ötürülməsi - istilik enerjisinin isti cisimdən soyuq cismə, cismin isti hissəsindən soyuq hissəsinə və isti maye və qaz axınları ilə bir yerdən başqa yerə ötürülməsidir. İstilik izolyatorları - taxta, hava, şüşə kimi istiliyi pis keçirən maddələrdir. İstilik tarazlığı - təmasda olan müxtəlif temperaturlu cisimlərin temperaturlarının bərabərləşməsidir. |  | İstilikdən genişlənmə - istiliyin təsiri ilə cisimlərin genişlənməsi, həcminin artmasıdır. İstilikkeçirici maddələr - mis, dəmir, gümüş kimi istiliyi yaxşı keçirən maddələrdir. İstilikkeçirmə - istiliyin isti cisimdən onunla təmasda olan soyuq cismə və ya cismin isti hissəsindən soyuq hissəsinə ötürülməsidir. Karbon dövranı - karbon elementinin atmosfer, canlı orqanizmlər və torpaq arasında dövr etməsidir.