Yer Günəş ətrafında dövrünü 365 sutka 6 saat 9 dəqiqədə tamamlayır. Yerin Günəş ətrafında tam dövr etməsi üçün keçən müddət il adlanır. Bundan başqa, Yer oz oxu ətrafında fırlanır və onun hərəkəti nəticəsində gecə və gündüz yaranır.

Yerin öz oxu ətrafında fırlanması gecə və gündüzün yaranmasına səbəb olur. | Yer qütblərindən keçən və Yerin oxu adlandırılan xəyali ox ətrafında tam dövrünü 23 saat 56 dəqiqə 4 saniyəyə tamamlayır. Bu müddət bir sutka adlanır. Yerin öz oxu ətrafında hərəkəti müxtəlif ərazilərə düşən Günəş işığının dəyişməsi ilə nəticələnir. Məsələn, dünyanın bir hissəsində gündüz olarkən digər hissəsində gecə olur. Bu isə həmin ərazilərdə vaxtın digər ərazilərdən fərqli olması deməkdir. Digər ölkə və şəhərlərin coğrafi mövqeyinə görə olduğunuz yerlə həmin yer arasındakı zaman fərqini müəyyən etmək və orada saatın neçə olduğunu hesablamaq mümkündür.

Öyrəndiklərinizi tətbiq edin
Yer Günəş ətrafında bir illik səyahətini tamamladıqda 942 milyon kilometr yol qət edir. Yerin Günəş ətrafında neçə km
saat sürətlə hərəkət etdiyini hesablayın.
Öyrəndiklərinizi yoxlayın
1. Ayın bədirlənmiş Ay fazasındakı görünüşü digər fazalardakı görünüşündən nə ilə fərqlənir?
2. Qabarma və çəkilmənin hansı iqtisadi əhəmiyyəti var?
3. Yer Günəş ətrafında bir tam dövr edərkən Ay Yer ətrafında neçə dəfə dövr edir?
4. Bir il hansı hadisənin başvermə müddətidir?