Təbii qazın yanması prosesini aşağıdakı kimi təsvir etmək olar:
Yanma prosesi nəticəsində ayrılan istiliyin bir hissəsi yanğının davam etməsinə səbəb olur, qalan hissəsi isə ətraf mühitə ötürülür.

Şamın yanmağa başlaması üçün lazım olan istilik enerjisini yanan kibrit çöpü təmin edir. |
Şam yanarkən ayrılan istiliyin bir hissəsi yanma prosesinin davam etməsinə səbəb olur. |

Yanğın örtüyü yanğının oksigenlə təmin olunmasının qarşısını alır. | Yanma prosesinin baş verməsi üçün lazım olan oksigen qazı, istilik və yanacaqdan hər hansı biri yanma prosesindən kənarlaşdırılsa, yanğın sönər. Mətbəxdə yanan qazı bağladıqda alov sönür, bunun səbəbi prosesin davam etməsi üçün yanacağın olmamasıdır. Yanğının üzərinə su tökdükdə yanğının sönməsinin səbəbi isə isti hissələrin soyumasıdır. Ocağın üzərinə yanğın örtüyü çəkdikdə oksigenin prosesdə iştirakının qarşısı alınır və yanğın sönür. Yanğın örtükləri odadavamlı materialdan hazırlanır və əsasən, məişətdə baş verən yanğınları söndürmək üçün istifadə olunur. Yanğını söndürmək üçün daha çox yanğınsöndürmə balonlarından istifadə edilir. Bəzi yanğınsöndürmə balonlarına karbon qazı doldurulur. Yanğına püskürdülən karbon qazı havadan ağır olduğu üçün "örtük" kimi yanğının üzərini örtür və onun oksigenlə təmasının qarşısını alır.

Bilirsinizmi?
Bəzi teatrlarda səhnə ilə zal arasındakı pərdələr "zeteks" adlanan odadavamlı materialdan hazırlanır. Yanğın baş verərsə, bu pərdə enir və yanğının səhnədən salona keçməsinə mane olur.
Düşün Müzakirə et Paylaş
Mətbəxdə qazı açıb yanan kibrit çöpünü yaxınlaşdırdıqda qaz yanmağa başlayır. Kibrit çöpünü kənara çəkdikdə isə qaz yanmaqda davam edir. Bunun səbəbi nədir?