Danışarkən (1 və 2), pıçıldadıqda (3 və 4)
və susarkən (5) səs tellərinin vəziyyəti
Səs telləri açılıb-bağlanaraq rəqsi hərəkət edir və ağciyərdən xaric olunan havadakı zərrəciklərin seyrəkləşib sıxlaşaraq səs yaratmasına səbəb olur.
Öyrəndiklərinizi tətbiq edin
• Azər qonaq otağında oyun oynayarkən anası onu mətbəxə yeməyə çağırır. Azər anasını görməsə də, səsini eşidə bilir. Bunu necə izah etmək olar?
Öyrəndiklərinizi yoxlayın
1. Səs mənbəyinin təkrarlanan hərəkəti necə adlanır?
2. Səsi eşitməyimiz hansı orqanın rəqsi hərəkəti nəticəsində mümkün olur?
3. Qulaqlıqları taxdıqda niyə ətrafdakı səsləri zəif eşitdiyimiz halda, qulaqlıqlardan gələn səsləri yaxşı eşidirik?
4. Simli musiqi alətləri ilə zərb alətlərində səsin yaranmasının oxşar cəhəti nədir?
5. Şəkildə sıxlaşma və seyrəkləşməni göstərin.