Digər canlılarda da çoxalmaq üçün müxtəlif uyğunlaşmalar yaranmışdır. Məsələn, işıldaböcək kimi qaranlıqda yaşayan bəzi heyvanların dişilərinin bədən hissələri qaranlıqda parıldayır və erkəkləri cəlb edir. Bəzi heyvanların dişiləri isə cütləşmə zamanı ətrafa xüsusi qoxu yayırlar.

İşıldaböcəkdə çoxalmaq üçün uyğunlaşma |  | Erkək kəpənəklər dişilərin ətrafa yaydığı qoxunu bir neçə kilometr uzaqdan hiss edir.

Öyrəndiklərinizi tətbiq edin

Çoxalma dövründə erkək fərdlər dişi fərdlərə görə bir-biri ilə mübarizə aparır. Sizcə, bunun səbəbi nədir? |  |

Düşün Müzakirə et Paylaş
Sizcə, nə üçün çoxalma dövründə heyvanların ovlanması qadağandır?
Öyrəndiklərinizi yoxlayın
1. Niyə heyvanlar gizlənməyi bacarmalıdırlar?
2. Cümlələri tamamlayın.
a) Heyvanın yaşadığı mühitdə sağ qalmasına kömək edən bədən üzvü və ya davranışı ___ adlanır.
b) Canlılar müxtəlif ___ yaşayırlar, ona görə də yaşamaq üçün uyğunlaşmalıdırlar.
c) Heyvanın başqa heyvana bənzəməsinə imkan verən uyğunlaşma ___ adlanır.
d) Heyvanların mühitdə hərəkət etməsinə və ya dəyişikliyə reaksiya verməsinə səbəb olan uyğunlaşmaya ___ deyilir.
3. Nə üçün əksər heyvanların bədəninin rəngi yaşadığı mühitə uyğun olur?
4. Heyvanlara yırtıcılardan gizlənməyə kömək edən hansı uyğunlaşmalar var?
5. Çoxalma ilə əlaqədar heyvanların xarici görünüş və davranışlarında hansı uyğunlaşmaları müşahidə etmək olar?
6. Hansı uyğunlaşmalar heyvanların qida əldə etməsinə kömək edir?